Barnabókin The Ironwood Tree eftir Tony DiTerlizzi og Holly Black . Fjórða bókin í ritröðinni Spiderwick sögurnar . Jared komst ekki burt frá innanginum . Hann heyrði sverðaglamur og hvatningarhróp en hljóðin virtust koma úr fjarska . Skelfingu lostinn horfði hann á þjálfarann snúa sér að tvífara sínum . Maðurinn varð rauður í framan og nokkrir skylmendanna horfðu höggdofa á tvífara Jareds . ,, Fínt , sagði Jared og gretti sig . Það var ómögulegt fyrir hann að útskýra þetta . Þjálfarinn benti á útgöngudyrnar á leikfimisalnum , og hann horfði á Ekki-Jared staulast í áttina til þeirra - og framhjá sjálfum sér . Ekki-Jared nálgaðist Jared glottandi , Jared kreppti hnefana . Ekki-Jared fór framhjá Jared án þess að líta á hann og skellti á eftir sér hurðinni . Jared óskaði að hann fyndi eitthvert ráð til að þurrka glottið af andlitinu á honum . Hann elti hann út á ganginn þar sem allir skáparnir stóðu .